વિચારો ન શોધો ન બોલો કશું સતત મૌન રાખો શયનકક્ષમાં હૃદયના અધૂરા બધા ભાવની, થશે પૂર્તતા અધ્યયનકક્ષમાં. ઘૂંટાશો, દબાશો, કણસતાં થશો, થશે મૂંઝવણ, હૂંફ પણ પામશો; મળાશે સહજ ભીતરી ભેજને, સજળ કોઈના બે નયનકક્ષમાં ! ન ઈચ્છા ઉપર કોઈ કાબૂ રહ્યો, રહી તો રહી એક પરતંત્રતા; ન પામી શકું છું ન ત્યાગી શકું, ઊભો છું નિરંતર ચયનકક્ષમાં. દિશાઓ બની છે દીવાલો અહીં, નથી પાંખમાં આસમાનો હવે; દિશાશૂન્ય આંખો આ પટકાય છે, તમસથી ભર્યા ઉડ્ડયનકક્ષમાં.